2002/125/: EFTAn valvontaviranomaisen päätös N:o 125/02/KOL, tehty 25 päivänä heinäkuuta 2002, Norjan vapauttamisesta velvollisuudesta soveltaa tiettyihin lajeihin Euroopan talousalueesta tehdyn sopimuksen liitteessä I olevan III luvun 3 ja 4 kohdassa tarkoitettuja säädöksiä viljakasvien siementen pitämisestä kaupan (neuvoston direktiivi 66/402/ETY) ja öljy- ja kuitukasvien siementen pitämisestä kaupan (neuvoston direktiivi 69/208/ETY)



Virallinen lehti nro L 323 , 28/11/2002 s. 0051 - 0052



EFTAn valvontaviranomaisen päätös N:o 125/02/KOL, tehty 25 päivänä heinäkuuta 2002, Norjan vapauttamisesta velvollisuudesta soveltaa tiettyihin lajeihin Euroopan talousalueesta tehdyn sopimuksen liitteessä I olevan III luvun 3 ja 4 kohdassa tarkoitettuja säädöksiä viljakasvien siementen pitämisestä kaupan (neuvoston direktiivi 66/402/ETY) ja öljy- ja kuitukasvien siementen pitämisestä kaupan (neuvoston direktiivi 69/208/ETY) EFTAN VALVONTAVIRANOMAINEN, joka ottaa huomioon Euroopan talousalueesta tehdyn sopimuksen ja erityisesti sen 17 artiklan ja pöytäkirjassa 1 olevan 4 artiklan d kohdan, ottaa huomioon Euroopan talousalueesta tehdyn sopimuksen liitteessä I olevan III luvun 3 kohdassa tarkoitetun säädöksen viljakasvien siementen pitämisestä kaupan (neuvoston direktiivi 66/402/ETY) ja erityisesti sen 23 a artiklan, ottaa huomioon Euroopan talousalueesta tehdyn sopimuksen liitteessä I olevan III luvun 4 kohdassa tarkoitetun säädöksen öljy- ja kuitukasvien siementen pitämisestä kaupan (neuvoston direktiivi 69/208/ETY) ja erityisesti sen 22 artiklan, ottaa huomioon valvontaviranomaisen ja tuomioistuimen perustamisesta tehdyn Efta-valtioiden sopimuksen, erityisesti sen 5 artiklan 2 kohdan d alakohdan ja pöytäkirjassa 1 olevan 1 artiklan c kohdan, ottaa huomioon Eftan valvontaviranomaisen 23 päivänä marraskuuta 1994 tekemän päätöksen 171/94/KOL, jolla tavaroiden vapaasta liikkuvuudesta vastaava komission jäsen velvoitetaan tekemään päätöksiä ja ryhtymään toimenpiteisiin, ottaa huomioon Norjan 15 päivänä helmikuuta 2000 esittämän pyynnön, sekä katsoo seuraavaa: Riisin, kanarianhelpin, durran, Sudanin ruohon, kovavehnän, popcornia ja sokerimaissia lukuun ottamatta maissin, durran ja Sudanin ruohon risteytymisestä syntyneiden hybridien, maapähkinän, saflorin ja puuvillan siemeniä ei yleensä tuoteta ja pidetä kaupan Norjassa. Niin kauan kuin mainitut olosuhteet vallitsevat, Norja olisi vapautettava velvollisuudesta soveltaa edellä mainittujen säädösten säännöksiä kyseisiin lajeihin. Tällainen vapauttaminen ei kuitenkaan rajoita toisessa ETA-sopimuksen sopimuspuolena olevassa valtiossa säädösten mukaisesti tuotettujen siementen kaupan pitämistä Norjassa. Tässä päätöksessä säädetyt toimenpiteet ovat Eftan valvontaviranomaista avustavan Eftan kasvi- ja rehukomitean lausunnon mukaiset, ON TEHNYT TÄMÄN PÄÄTÖKSEN: 1. Norja vapautetaan täten velvoitteesta soveltaa: 1.1 Euroopan talousalueesta tehdyn sopimuksen liitteessä I olevan III luvun 3 kohdassa tarkoitettua säädöstä viljakasvien siementen pitämisestä kaupan (neuvoston direktiivi 66/402/ETY), 14 artiklan 1 kohdan säännöksiä lukuun ottamatta, seuraaviin lajeihin: >TAULUKON PAIKKA> 1.2 Euroopan talousalueesta tehdyn sopimuksen liitteessä I olevan III luvun 4 kohdassa tarkoitettua säädöstä öljy- ja kuitukasvien siementen pitämisestä kaupan (neuvoston direktiivi 69/208/ETY), 13 artiklan 1 kohdan säännöksiä lukuun ottamatta, seuraaviin lajeihin: >TAULUKON PAIKKA> 2. Tämä päätös tulee voimaan 19 päivänä elokuuta 2002. 3. Tämä päätös on osoitettu Norjan kuningaskunnalle. 4. Tämän päätöksen englanninkielinen toisinto on todistusvoimainen. Tehty Brysselissä 25 päivänä heinäkuuta 2002. EFTAn valvontaviranomaisen puolesta Hannes Hafstein Kollegion jäsen Niels Fenger Johtaja